LAOAG CITY – Dead on arrival iti Marcos District Hospital ti maysa a negosyante idiay Marcos, Ilocos Norte kalpasan a napaltogan.
Binigbig ni Police Senior Inspector Arnel Tabaog, Chief of Police ti Marcos ti biktima a ni Jerson Bumanglag, 34, addaan ti asawa ken residente ti Brgy Escoda iti nasao nga ili.
Segun kenni Tabaog, ti biktima ket aggat-gatang ti irik nga isu ti negosyo na.
Segun pay iti hepe ti pulisya, kadua ni Bumanglag ti asawa na idi napasamak ti krimen.
Naglugan dagiti agassawa iti Elf truck ket ni Bumanglag ti nagmaneho.
Basar ti imbestigasyun ti PNP Marcos, bayat nga adda da iti paset ti Brgy Valdez ken Pacifico provincial road ket kellaat lattan a pinaltogan ida ti riding in-tandem.
Ti biktima ket nagsagaba ti maysa a tama ti bala ti kalibre 45 iti babaen ti mata na idinto ta awan met ti dakes a napasamak iti asawa na.
Agtultuloy ti imbestigasyon ti PNP Marcos tapno maammuan ti motibo ken suspek ti nasao a krimen.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn